જો થોડો વધુ વરસાદ પડેતો અમારી નિશાળની આસપાસ કમર સુધી આવી જાય એટલું પાણી ભરાઈ જતા, હું અમારા નાના બાળકોની કમરની વાત નથી કરતો દોસ્તો મોટા લોકોની વાત કરું છું. એટલે જેવો વરસાદ ઝડપી થતો અમારી બધાની મમ્મી અમને લેવા આવી જતી, હું તો પહેલાથીજ મારા દોસ્તને કહી દેતો કે જો તારી મમ્મી વહેલી આવેતો તું મને પણ લઇ જજે, અને એ પણ સામે શરત અચૂક કરતો કે જો તારી મમ્મી આવે તો તું મને લઇ જજે, કોઈ ગૃહિણી જેમ કેરોસીનની રાહ જોવે તેમ અમે પણ મમ્મીની રાહ જોતા બેસી રહેતા, વધુ વરસાદ પડે એટલે નિશાળમાં teacher કસુજ નવું ના ચલાવે આરામ હોય.